Ma steeds kritiek ná huisbrand wat neefs eis | Netwerk24
Die ma van ’n gr. 12-leerling wat Dinsdag in ’n huisbrand in Pine Ridge naby eMalahleni in Mpumalanga dood is, se toestand is steeds kritiek.
’n Huisbrand het Dinsdag twee lewens geëis.
Haar seun en sy neef, onderskeidelik 18 en 21 jaar oud, het doodgebrand. Hulle was gr. 12-leerlinge aan die Pine Ridge Combined School.
Netwerk24 het vroeër berig inwoners het gesê daar was Dinsdag ’n kragonderbreking in die gebied en toe die krag daarna herstel is, het rook en vlamme by die huis uitgeborrel.
Brig. Leonard Hlathi, polisiewoordvoerder, sê hoewel inwoners hulle na die huis gehaas het, kon hulle net die ma red.
“Die jong mans was binne vasgekeer en het doodgebrand.”
Hlathi sê die oorsaak van die brand is nog nie vasgestel nie en dat dit ondersoek word.
“Ons kan ook nie die tyd van die brand bevestig nie.”
Meer oor: Mpumalanga | Emalahleni | Huisbrand | Brand